**«Мұқағали-мәңгілік ғұмыр» атты лицейішілік М.Мақатаев оқуларының өткізілу ережесі**

**М.Мақатаев оқуларының мақсаты мен міндеттері:**

- Ұландардың арасында М.Мақатаевтың шығармаларын насихаттау;  
- Ұландардың шығармашылық қабілеттерін, эстетикалық талғамдарын, тума талант, табиғи дарындарын анықтау;  
- Ұландардың поэзияға деген құштарлығын арттыру, өлең сөзінің құдреті мен қуатын жанымен сезініп, жүрегімен түсіне білуге үйрету. Өз ой-пікірлерін ғылыми тұрғыда жеткізе білуін дамыту;  
- жас ақындарға әлеуметтік-рухани қолдау көрсетіп, олармен шығармашылық жұмыс түрлетін жандандыру.

**М.Мақатаев оқуларының өткізілу шарттары:**

- М.Мақатаев оқуларына қатысатын оқушының жан-жанқты дарынды поэзияны сүйетін, оны тақырыбына сай талдай білетін, өлеңді мәнерлеп, көркем оқи алатын қасиеті әрі ақындық талабы болуы шарт.  
 - М.Мақатаев оқуларына қатысушы үміткер ақиық ақын М.Мақатаевтың шығармашылығын жақсы білуі керек. Сонымен бірге талапкер өз шығармашылық қабілетін танытуы керек.

**1. «Жыр эстафетасы»** айдарында **кемінде 5 және 10 өлеңге дейін толық жатқа білуі** керек. Қатысушы алдын ала қазылар алқасына жатқа оқитын өлеңдерінің тізімін ұсынып, сол бойынша қазылар кез-келген өлеңді жатқа оқуын сұрайды (5-10 балл).

**2. «Жауқазын жыр жанымды жүр мазалап ...»айдарында** оқушы өз төл туындысын оқиды. Оның көркемдігі, ойлылығы, оқу мәнеріне, жатқа оқуына назар аударылады (5-10 балл).  
**3. «Мұқағали мұрасын кім көп біледі» - сұрақ-жауап ойыны**. Бұл «Ғасыр көшбасшысы» ойындағы «Жорға» ойыны секілді, 1 минутта 10 сұрақтың қаншасына жауап береді, әрі оның шешуі дұрыс екендігі ескеріледі. әр дұрыс жауап – 1 ұпай.

**«Мұқағали-мәңгілік ғұмыр» атты лицейішілік М.Мақатаев оқуларын ұйымдастырушылар**

КММ Дарынды балаларға арналған Ш.Уәлиханов атындағы «Жас Ұлан» арнайы ерлер мектеп-лицей- интернатының тәрбие бөлімі.

**«Мұқағали-мәңгілік ғұмыр» атты лицейішілік М.Мақатаев оқуларына қатысушылар**

«Мұқағали-мәңгілік ғұмыр» атты лицейішілік М.Мақатаев оқуларына 5-7 взвод ұландары қатысады. Ұландардың сайысқа қатысуына офицер-тәрбиешілер жауапты.

**«Мұқағали-мәңгілік ғұмыр» атты лицейішілік М.Мақатаев оқуларының өткізілу мерзімі**

25 ақпан күні Тұңғыш Президент кабинетінде өтеді.

**Жеңімпаздарды анықтауға арналған бағалау критерилері**

* Мұқағали оқуларына қатысушылардың Мұқағали өлеңдерін білуі,
* сахна мәдениетіне,
* тақырыпты дұрыс аша білуіне, ұтқыр сөз, ұтымды ойларына мән беріледі;

**«Мұқағали-мәңгілік ғұмыр» атты лицейішілік М.Мақатаев оқуларының қорытындысын шығару және марапаттау**

* Мұқағали оқуларының қорытындысын шығару және марапаттау сайыс кезеңдері аяқталғаннан кейін жүзеге асады.
* Мұқағали оқулары қорытындысы әділқазы мүшелері ортақ балл шығару нәтижесінде анықталады.

**Бағалау парағы**

Бағалау 5 балдан 10 балға дейінгі бағалау бойынша жүзеге асады.

|  |  |  |  |  |
| --- | --- | --- | --- | --- |
| **№** | **Қатысушының аты-жөні** | **І кезең.** | **ІІ кезең** | **Қорытынды**  **баға** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |
| 13 |  |  |  |  |
| 14 |  |  |  |  |
| 15 |  |  |  |  |

**«Мұқағали-мәңгілік ғұмыр» атты лицейішілік М.Мақатаев оқуларының сценариі**

**1-жүргізуші:**

Үй тұрар шумақтарын қойсаң қалап,  
Өлеңдері өзіндей жайсаң ғажап.  
Азамат, ірі ақын боп, ұлы ақын боп,  
Қайта туған ұлыңды қарсы ал қазақ!

**2-жүргізуші:**   
Қайырлы күн, құрметті өлең сүйер, өнер сүйер оқушылар мен ұстаздар! Бүгінгі аудандық жалпы білім беретін мектеп оқушылары арасында өткелі отырған Мұқағали Мақатаев оқуларына қош келдіңіздер!

**1-жүргізуші:**   
Қарасаз, қара шалғын өлеңде өстім,  
Жыр жазсам, жұртым оған елеңдестің.  
Өлсе өлер, Мұқағали Мақатаев,  
Өлтіре алмас, алайда өлеңді ешкім! – деп ақынның өзі жырлағандай, оның өлеңі өмірден өзі кетсе де өшпей, ұрпақтан-ұрпаққа жалғасып келеді. Олай болса, біз бүгін өздеріңізбен бірге қазақтың қара өлеңінің құдіретін ұғынған, «поэзия» атты тұңғиық теңізде еркін жүзген, жауһар жырларын қазақ жастары жанына жақын балаған, мәңгілік жырдың марғасқасы Мұқағали Мақатаевтың әлеміне сапар шеккелі отырмыз.  
  
Табиғат, жанымды алсаң, алшы менің  
Бір түйір жерге түскен тамшым едің  
Мұқағали жоғалса қайтер дейсің,  
Артымда қалсын жерім, қалсын елім.  
  
Кім білсін қаншама әлі шырқарымды,  
Кім білсін қай күні сенің қырқарыңды,  
Мұқағали жоғалса, қайтер дейсің,  
Жоғалтпаса болғаны ұрпағымды, - деген екен. Ақынның жырын жырлап отырған ұрпағы – мына біздерміз. Мәңгілікке тот баспайтын асыл жырларын келер ұрпаққа жеткізетін де - өзіміз. Ендеше бүгінгі жыр додасы Мұқағали сынды өр ақынға арналмақ.

**2-жүргізуші:**  
Мұқағали оқуларына қатысушыларды сахна төріне шақырамыз.  
Құрметті Мұқағали оқуына қатысушылар барлығыңызға сәттілік тілейміз. Бүгінгі жыр додасына әділдік жүргізетін сарапшы әділ-қазыларды таныстырып өтейін.  
1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1-жүргізуші:**  
Мен сенің үніңменен үндесемін,  
Мен сенің тіліңменен тілдесемін.  
Сауық құрып бойында бір көшенің  
Болашағым, сен тұрсың, мен де өсімін, – деп болашағына сеніммен қараған еді ақиық ақын. Ендеше, байқаудың бірінші бөлімін **«Жыр эстафетасы»** айдарын бастайық. **«Жыр эстафетасы»** бөліміндесайысқа қатысушы **кемінде 5 және 10 өлеңге дейін толық жатқа білуі** керек. Қатысушы алдын ала қазылар алқасына жатқа оқитын өлеңдерінің тізімін ұсынып, сол бойынша қазылар кез-келген өлеңді жатқа оқуын сұрайды. Бағалау 5-10 балл аралығында. Ендеше сайыскерлерге реттік сандары бойынша өз өнерлерін ортаға салуларын сұраймыз.

**2-жүргізуші:**

Әділқазылар алқасы бірінші кезеңнің қорытындысын шығарғанша \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ орындауында әсем ән тыңдаңыздар!

**2-жүргізуші:**  
Дүниеден өтті қанша ұлылар,  
Ұлылар да уақытпен құбылар  
Сиқырыңды зерттеп бітпес біз үшін  
Бір өзің бір құбылыссың сыры бар, - деп Қанипа ақын Мұқағали ақынды еске алған екен.  
Ендігі кезек, **«Мұқағали ізімен жыр жазамын» бөлімі**. Бұл бөлімде оқушы өзінің төл туындысын оқиды.  
**1-жүргізуші:**  
Поэзия!  
Менімен егіз бе едің?  
Сен мені сезесің бе?  
Неге іздедім?  
Алауыртқан таңдардан сені іздедім,  
Қарауытқан таңдардан сені іздедім.  
**«Мұқағали ізімен жыр жазамын» бөлімінде** оқушы өз төл туындысын оқиды. Оның көркемдігі, ойлылығы, оқу мәнеріне, жатқа оқуына назар аударылады (5-10 балл). Бағалау 5-10 балл аралығында.

**2-жүргізуші:**

Ұйықтап жатқан жүректі ән оятар,  
Үннің тәтті оралған мәні оятар.  
Кейі зауық, кейі мұң, дертін қозғап,  
Жас балаша көңілді жақсы уатар,- деп ұлы Абай атамыз айтпақшы Әділқазылар алқасы екінші кезеңнің қорытындысын шыққанша \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ орындауында \_\_\_\_\_\_\_\_\_\_\_\_\_\_\_\_\_\_\_\_\_\_\_\_

әнін қабыл алыңыздар.

**1-жүргізуші:**  
«Мұқағали Мақатаев адамдар арасындағы, өмірдегі табиғаттағы жарастық пен келісімнің жыршысы. Оның өлеңдері шын күйзелістен, шын қуаныштан, шын сағыныштан туған»- деп Тұманбай Молдағалиев баға берген.  
Келесі **бөлім «Мұқағали мұрасын кім көп біледі?» деп аталады**. 1 минуттың ішінде Мұқағали өмірімен шығармашылығынан он сұрақ қойылып, жауап алынады.

**2-жүргізуші:**  
Жыр додасы өз мәресіне жақындады әділ-қазылар әділ шешімін шығарғанша әсем ән тыңдаңыздар.  
Сөз әділ қазылар алқасына беріледі.  
  
**1-жүргізуші:**  
Тарих дөңгелегі алға жылжыған сайын Мұқағали өлеңдері ұрпақтан - ұрпаққа мирас болып, егемен еліміздің аспанында азат даласында қыран құстай самғап ұшып жүр.  
... Тірлігінде шекпен кимей, шен алмай,  
Еңбегінің қызығын да көре алмай.  
От боп жанып өтіп кеткен ақынға  
Мәңгілік қып өмір берген өлеңді – ай, - деп Айтақын ақын жырлағандай, өлең өлмейді. Ендеше оны жазған ақын да өлмейді. Ол – біздер үшін өшпес те өлмес асыл мұра, қасиетті қазына. Қош болыңыздар! Кездескенше күн нұрлы, болсын.